השמדת שנהב
היסטוריה ואירועים > השמדת שנהב במדינות אחרות

נכון לשנת 2016, יותר מ-263 טון של שנהב הושמד באירועים מתוקשרים ב-21 מדינות ברחבי העולם.
זמביה זמביה: המדינה הראשונה לצד איחוד האמירויות שהלכה בעקבותיה של קניה. בשנת 1992 נשרפו במדינה 9.5 טון של שנהב.
איחוד האמירויות הערביות איחוד האמירויות הערביות: המדינה הראשונה שהלכה בעקבות קניה יחד עם זמביה. בשנת 1992 נשרפו במדינה 12 טון של שנהב. בשנת 2015 הושמדו 11 טונות נוספים של שנהב.
גבון גבון: בשנת 2012, גבון שרפה את מלאי החטים המגולפים שלה שהיה מוחרם מאז 1985 והסתכם בכ-4.8 טון.
הפיליפינים הפיליפינים: הפיליפינים, מדינה שאותה ציינה ועדה של CITES כאחת הצרכניות העיקריות של שנהב בשנת 2012, הפכה להיות צרכנית השנהב הראשונה אשר משמידה את מאגרי השנהב שלה ביוני 2013. המחלקה לאיכות הסביבה ומשאבי הטבע תכננה לקיים שרפה טקסית כמו בקניה, אבל התנגדויות סביבתיות לעשן הרב שייווצר מהשרפה הובילו אותה להשמיד את השנהב על ידי מעיכה של 5 טונות שנהב עם מכבש על כביש, ואז להלום בהם עם מחפר; הפיסות השבורות שנותרו נלקחו לשרפה.
ארצות הברית ארצות הברית: בחודש נובמבר 2013, ארצות הברית כתשה 6 טון של שנהב במגרסת סלעים תעשייתית. אף על פי שארצות הברית אינה אוסרת על מכירה מקומית של שנהב, אין זה חוקי לייבא שנהב לתחומי המדינה. אחת הסיבות להשמדת השנהב הייתה ההוכחה למציאת קשר בין הסחר בשנהב לבין האיומים על הביטחון הלאומי באמצעות הפשע המאורגן שהתעסק בהברחות שנהב. ממשלת ארצות הברית וארגונים לא ממשלתיים אמריקאים היו מעורבים גם במספר רב של החלטות וצעדים נגד ציד לא חוקי של פילים באפריקה, ודיפלומטים אמריקאים מועסקים באופן פעיל על ידי ממשלות אחרות במאמץ לשחוק את שוק השנהב על ידי השמדת מאגרים. מעיכת שנהב התקיימה בכיכר טיימס סקוור בניו יורק ביוני 2015.
הרפובליקה העממית של סין סין העממית: סין היא צרכנית השנהב הגדולה בעולם, והיא מייבאת כ-70% מנתח שוק השנהב. יתר על כן - במדינות רבות הצטברו מאגרי שנהב לא חוקיים בשל המיקום שלהם על נתיב הסחר בין אפריקה לסין. בהתחשב בתפקיד הבולט שלה בשוק השנהב, ההחלטה של סין לרסק 6.1 טונות של שנהב בינואר 2014 גרמה לחגיגה בקרב ארגוני השימור.
צרפת צרפת: צרפת הייתה המדינה האירופית הראשונה שהשמידה 3 טונות של שנהב חוקי שנתפס אצלה בפברואר 2014 בנמל התעופה, כשהחטים העומסו יחד עם מוצרי שנהב אחרים למקום אחד ורוססו בחומצה.
הונג קונג הונג קונג: בחודש מאי 2014, הונג קונג החלה בהשמדה שיטתית של מאגרי השנהב הלא חוקי שלה שכללו 28 טון והצטברו אצלה במשך שנים. יו"ר הוועדה המייעצת על מינים בסכנת ההכחדה של הונג קונג - פול שין, הסביר כי על מנת לקדם את פעולות השימור לפילים "כל חילוט עתידי של שנהב בהונג קונג יסולק באופן דומה על בסיס קבוע". אף על פי שמכירת השנהב לא נאסרה לחלוטין בהונג קונג, לפעולת ההשמדה של אחד המאגרים הגדולים בעולם במרכז הסחר העולמי של השנהב יש השפעה עצומה על השוק.
צ'אד צ'אד: 1.1 טון של שנהב הושמד בשנת 2014.
בלגיה בלגיה: 1.5 טון של שנהב הושמד בשנת 2014.
אתיופיה אתיופיה: באתיופיה, אשר גודל אוכלוסיית הפילים שלה ירד ב-90% מאז 1980, פקידים של רשות השימור פרסמו תוכנית לאומית נגד הסחר בשנהב. בין האסטרטגיות ניתן למנות פרסום רב להשמדת שנהב שנתפס. האירוע הראשון מסוגו התקיים בחודש מרס 2015 באדיס אבבה, ובו נשרף מאגר של 6.1 טון שהוחרם על ידי הרשות לשימור חיות הבר באתיופיה.
הרפובליקה של קונגו הרפובליקה של קונגו: 4.7 טונות של שנהב הושמדו בשנת 2015.
מוזמביק מוזמביק: 2.4 טונות של שנהב לצד 440 ק"ג קרני קרנף הושמדו בשנת 2015.
סרי לנקה סרי לנקה: בחודש ינואר 2016, סרי לנקה הפכה למדינה הראשונה בדרום אסיה שהשמידה את מאגרי השנהב שלה (1.5 טונות שהוחרמו בשנת 2012), וגם הייתה הראשונה לפרסם התנצלות רשמית עבור תפקידה בעבר בסחר השנהב.